392 



Zoogeografisk Oversigt. 



I zoogeografisk Henseende er den grønlandske Meduse- 

 fauna meget blandet, idet den baade indeholder arktiske Ar- 

 ter eller Arter, hvis Hovedudbredelse falder indenfor den ark- 

 tiske Region, og Arter, der overvejende hører hjemme i boréale, 

 ja endog i tropiske Egne. Dette hidrører sikkert fra de meget 

 forskelligartede hydrografiske Betingelser i de forskellige Dele 

 af de grønlandske Have og i de forskellige Dybder. Til For- 

 staaelse af Medusernes zoogeografiske Forhold maa derfor 

 hidsættes nogle kortfattede Bemærkninger om de grønlandske 

 Farvandes Hydrografi. 



Den undersøiske Ryg, der strækker sig fra Skotland over 

 Shetlandsøerne og Færøerne til Island, fortsætter sig fra 

 Island over til Øst-Grønland og fra Grønlands Vestkyst ved 

 Holstensborg over til Kap Walsingham paa Baffin-Land. 

 De forholdsvis varme Vandmasser, der fra Atlanterhavet 

 sendes op mod Grønland, og som opfylder de store Havdyb 

 paa Landets østlige og vestlige Sider, standses for Største- 

 delen af de undersøiske Rygge, der baade ved Øst- og Vest- 

 Grønland ligger paa omtrent 66° n. Br. Dette Atlanterhavs- 

 vand har næsten helt igennem en Temperatur paa ca. 3° C. 

 Nord for Spærringerne, i Grønlandshavet og Baffin-Bugt, 

 der begge er dybe Bassiner med Dybder paa i hvert Fald 

 over 2000 m, er Temperaturen i de nedre Vandlag meget 

 koldere, især i Grønlandshavet, hvor Bundtemperaturen er 

 negativ, hvorimod der fra Davis-Stræde trænger noget af 

 det varme Vand ind i Baffin-Bugt og der trods Afkøhngen 

 ovenfra vedligeholder en Bundtemperatur paa ca. 1° G. 



Langs Grønlands Østkyst gaar den østgrønlandske Polar- 

 strøm fra Nord til Syd, medførende store Ismasser; denne 

 kolde Overfladestrøm bøjer omkring Kap Farvel og gaar op 

 langs Vestkysten, indtil den i Baffin-Bugt bøjer mod Vest 

 over til Baffin-Land, langs hvis Østkyst den fortsætter mod 



